《岳阳楼纪兴》
宋代·郭知运

淼淼长江百尺楼，楼头宿雨坐来收。
天连衡岳烟光淡，日抱潇湘水气浮。
风月岂消今古恨，江湖空代庙廊忧。
风波满目乡关远，梦绕鸳湖问钓舟。

作者简介：（1132—?）宋临安盐官人，字次张，自号息庵老人。幼刻志向学。高宗绍兴二十一年进士。秦桧强与为姻，知运勿乐，遂停婚。仕至荆州守。倦于荣利，卜居双庙之西。有《猥稿》。